משה מנחם שפיבק

הרב משה מנחם מנדל שפיבק (בכתיב יידי: שפיוואק, ובעברית נכתב גם: ספיבק; תר"מ, 1880 – תש"ג, 1943) היה רבן של מספר עיירות בפולין (פודזמצה-חנטשין, דז'יאלושיצה, קראסנוברוד, יענדזיעווא וזארמבי), ומי שפרסם לראשונה את רעיון הדף היומי.

== ביוגרפיה ==
נולד בשנת תר”מ (1880) בעיירה שעניצע הקרובה לוורשה, לאביו אליעזר ולאמו חנה לאה. אביו היה בנו של רבי יעקב מאיר מוורשה שהתפרסם בדורו בצדקות ובפרישות ובימי זקנותו היו פונים אליו בפתקאות לברכה. משפחתו הייתה משפחה ידועה בחסידות קוצק ובחסידות גור.

אשתו שבע רחל הייתה בתו של הרב ישכר דוב פרידמן מצ'יז'ב (שנקרא בפי החסידים: בעריש צ'יז'עווער) שהיה מחשובי חסידי השפת אמת מגור ולאחר מותו הכתיר את בנו האמרי אמת כממלא מקומו. אביו של רבי בעריש היה גיסו של רבי יצחק מוורקא.

== רבנות ==
הוסמך להוראה על ידי הרב יחיאל מאיר הלוי עפשטיין אב"ד נובהרדוק ומחבר ספר ערוך השולחן, הרב יצחק פייגנבוים אב"ד וורשה, הרב פתחיה הארנבלאס מוורשה ועוד רבים מגדולי דורו.

בשנת תרס"ח (1908) מונה לרב בעיר צ’יז’בה שליד אוסטרולנקה.<ref></ref> בשנת תרע"א (1911) הכתירו אותו האחים ליפא והעניך קמינר (בני הרב יהודה קמינר חותנו של השפת אמת) בעצת אחיינם האמרי אמת לרבה של העיירה פאדזאמצע שליד חענצין. בתפקיד זה החזיק עד מלחמת העולם הראשונה שאז כבשו הפולנים את העיירה מידי הרוסים. לאחר מכן, כיהן במשך מספר שנים כרב בדאלעשיץ. מאוחר יותר התמנה לרב בקראסניבראד הסמוכה ללובלין, ומשם עבר לקהילת יענדזיעווא.

לאחר פטירת רבה של העיירה זאראמב שליד ביאליסטוק נקרא על ידי יהודי המקום למלאות את מקומו. הוא ישב על כיסא הרבנות במקום עד השואה, שאז רצחו הנאצים את יהודי זאראמב וצ'יז'עוו הסמוכה לה ביום אחד. הוא התחבא במשך תקופה נוספת, עד שנתפס ונשלח לאושוויץ שבה נרצח.

== פרסום רעיון הדף היומי ==
בחודש אב תרפ"א פרסם הרב משה מנחם שפיוואק בביטאון "צעירי אגודת ישראל" דגלנו את רעיון הדף היומי תחת הכותרת "הצעה נכבדה",<ref></ref> אך הוא לא זכה לחשיפה ציבורית נרחבת עד להכרזתו של הרב מאיר שפירא מלובלין בכנסייה הגדולה כשנתיים לאחר מכן, בחודש אלול תרפ"ג.<ref></ref>

בתוך המכתב הוא כותב כך: 

== משפחתו ==
הרב שפיבק היה נשוי לשבע רחל, ונולדו להם שמונה ילדים:
* יוכבד זיסיל, אשת הרב שמואל ליפמן מביאליסטוק (להם נולדו שני ילדים)
* שרה רבקה
* חוה
* יצחק יעקב
* הניה
* נחמה
* לאה
* ישראל אריה

אשתו ושבעה מילדיו נספו אף הם בשואה.

בנו ישראל אריה שהתגורר בתל אביב-יפו הוא היחיד שניצל, ולאחר השואה פעל להנצחת אביו ומשפחתו, ואף סייע להוציא לאור מחדש את ספרו של אביו "מטה משה" (מהדורת ירושלים, תש”מ).

בשנת תרע"ז התאלמנה אחותו זיסל גיטל מבעלה יהושע אליעזר רוזנברג. הרב משה מנחם ואחיו הגדול הרב נפתלי (אב”ד ווישיגראד שבפולין)<ref></ref> גידלו את אחיינם היתום יהודה אריה רוזנברג. בנו דוב בעריש רוזנברג הוציא לאור מחדש את ספרו של דוד אביו "מטה משה".

== חיבוריו ==
לספריו ניתנו הסכמות של גדולי הדור באותה תקופה שהפליגו בשבחו, בהם רבי מאיר שמחה הכהן מדווינסק בעל האור שמח,<ref>שבתוך הסכמתו (משנת תרע"ב) כותב כך: "אמנם כבר גדרתי בעדי מבלי להסכים על שום ספר מטעם הכמוס עמדי, אכן אדעתיה דהאי גברא רבא לא נדרנא, כי באמת ראויים דבריו לאדפוסי אידרא אף לגדולי ישראל, וחידושיו מצאו חן בעיני להפליא ויתענגו מתורתו כל מביני מדע".</ref> רבי יחיאל מיכל הלוי אפשטיין בעל הערוך השולחן,<ref>שבתוך הסכמתו (משנת תרס"ח) כותב כך: "חריף עצום ובקי טובא, צנא מלא ספרא, עיניו כיונים על אפיקי מים בש”ס ופוסקים, ירא אלקים מרבים. [...] ראיתי כי כולו מחמדים וידיו רב לו הן בהלכה והן בחידושים לאימתו של תורה, וראויים דבריו להפיצם אף לפני גדולים, ואקווה כי יאותו רבים לאורו ויהנו מטובו. [...] ולולי שעיני כואבות הייתי משתעשע עמו בארוכה, אכן סהדי במרומים שגם זה המעט קשה לי מאוד העיון ורק מפני אהבת ת"ח וגדול בתורה אני מייגע עצמי"</ref> רבי איצל'ה מפוניבז',<ref>שבתוך הסכמתו (משנת ה'תרע"ג) כותב כך: "וראיתי שידיו רב לו לחדש חידושים טובים להלכה ולמעשה בבקיאות עצום ובדעת רחבה, ילך מישרים בכל מקצועות תוה"ק להפליא. [...] ושכלו זך וישר בכל מקצועות תוה"ק להפליא וידי תכון עמו לזרזו שיוציא חיבוריו לאור, כי יקרי המציאות הנם, ואבקשו לכבדני בספריו".</ref> רבי מאיר אריק,<ref>שבתוך הסכמתו (משנת תרע"ב) כותב כך: " ושמתי עיני על הקונטרסים והוטבו מאוד בעיני, כי עשיר הוא בבקיאות עצום ובחקר הלכה, מתהלך ברחבה במקור ושורשי הלכות בש"ס ופוסקים קמאי, מתון ומסיק שמעתתא אליבא דהלכתא, דובב מישרים בשפה ברורה וסברה ישרה וכל כי הני מילי מעליותא"</ref> רבי אברהם מנדל שטיינברג, רבי יעקב שור, רבי משה נחום ירושלמסקי ועוד.
* מטה משה על חומשים - בראשית, שמות, ויקרא. נדפס לראשונה בוורשה בשנת תרצ"ה (1935) כחלק ראשון מחיבור גדול על התנ"ך שהיה תחת ידו.
* שו"ת מטה משה על שולחן ערוך חלק אורח חיים. נדפס לראשונה בוורשה בערך בשנת תרצ"ה, ומכיל חלק קטן מחיבורו על כל ארבעת חלקי השולחן ערוך.
* חידושי תורה שפרסם בכתבי עת תורניים שונים בפולין ובארץ ישראל.

בשנת תש"ם (1980) בן אחותו ובנו הדפיסו מחדש את ספרו "מטה משה", ובו ריכזו את כל החיבורים הנזכרים.<ref>בסוף הספר נדפס "קונטרס אמרי שפר" מאת אחיו הרב נפתלי שפיבק אב"ד וישוגרוד, ובו קובץ דרושים בעניינים שונים. הקובץ יצא לאור לראשונה בתוך כתב העת "קובץ דרושים" של אגודת הרבנים בפולין, חוברת י' שנת תר"ץ.</ref>
* חלק מחיבורו הגהות מנחם על התלמוד, הודפס [https://tablet.otzar.org/#/b/63408/p/1/t/1683277989260/fs/0/start/0/end/0/c במהדורת "ש"ס המסביר" על מסכת ברכות], בהוצאת הרב יוסף שאפאטשניק (לונדון, תרפ"ג).

היה בין רבני פולין שחתמו על "קול קורא" המעודד את היהודים החרדים להצטרף להסתדרות הארצית של "אגודת ישראל".

== לקריאה נוספת ==
* [https://tablet.otzar.org/#/book/163302/p/7/t/827980/fs/0/start/0/end/0/c תולדות הג"ר משה מנחם שפיוואק זצ"ל] במבוא לספרו מטה משה (ירושלים, תש"מ), אתר אוצר החכמה
* [https://toratcha.com/?p=15636 הרב משה מנחם מנדל ספיבק הי”ד], באתר "תורתך לא שכחתי", אלול תשפ״א - ספטמבר 2021
* [https://asif.co.il/wp-content/uploads/2021/04/44-4.pdf התורה המאחדת - סיפורו של הדף היומי], כתב העת אסיף

== קישורים חיצוניים ==
* [https://tablet.otzar.org/#/book/163302/p/1/t/827980/fs/0/start/0/end/0/c ספרו מטה משה], ירושלים תש"ם, באתר אוצר החכמה
* [https://tablet.otzar.org/#/b/63408/p/1/t/1683277989260/fs/0/start/0/end/0/c חיבורו הגהות מנחם] על מסכת ברכות, בתוך מהדורת 'ש"ס המסביר' מאת הרב יוסף שפוצ'ניק, לונדון תרפ"ג, באתר אוצר החכמה
* [http://www.holocaust-s.org/אנדרטת-מצבה/ציזבה-זארומב/ אנדרטת המצבה לזכר קהילות צ'יז'בה - זארומב], באתר "מרכז הארגונים של ניצולי השואה בישראל"
* [https://www.nli.org.il/he/books/NNL_ALEPH005272152/NLI מי הגה את הרעיון של לימוד הדף היומי?], באתר הספרייה הלאומית
* 
* 
* 
* [https://www.haaretz.co.il/opinions/letters/1.1507716 אבי רעיון לימוד הדף היומי], מכתבים למערכת - מרץ 2005, באתר עיתון הארץ
* [https://www.kolhalashon.com/new/Media/PlayShiur.aspx?FileName=35957765&Lang=Hebrew הרב יונתן שטנצל בריאיון עם הרב יצחק סילמן על הגאון רבי משה מנחם שפיבק הי"ד במלאת 100 שנים להכרזת רעיון הדף היומי], באתר קול הלשון, 7 בספטמבר 2023

== הערות שוליים ==

קטגוריה:רבנים פולנים
קטגוריה:מחברי ספרות תורנית
קטגוריה:רבנים שנספו בשואה
קטגוריה:אושוויץ: אישים
קטגוריה:רבני גור
קטגוריה:הדף היומי
קטגוריה:ילידי 1880
קטגוריה:נפטרים ב-1944